TMB ร่วง 4% ผิดหวังงบฯ Q1
TMB ร่วง 4.10% หลังผิดหวังแจ้งงบฯ Q1/60 ไม่หรู
18 เม.ย. 2560

ธนาคารทหารไทย จำกัด (มหาชน) หรือ TMB ณ เวลา 10.34 น. อยู่ที่ระดับ 2.34 บาท ลบ 0.10 บาท หรือ 4.10% ด้วยมูลค่าซื้อขาย 367.79 ล้านบาท คาดผิดหวังประกาศงบไตรมาส 1/60 ออกมาไม่สดใส โดย TMB รายงานผลการดำเนินงานประจำไตรมาส 1/2560  สิ้นสุดวันที่ 31 มี.ค.60 (รวมบริษัทย่อย)  มีกำไรสุทธิ 2.10 พันล้านบาท หรือมีกำไรสุทธิ 0.0479 บาทต่อหุ้น เพิ่มขึ้น 0.20% จากปีช่วงเดียวกันของปีก่อนมีกำไรสุทธิ 2.10 พันล้านบาท หรือมีกำไรสุทธิ 0.0478 บาทต่อหุ้น

บริษัทหลักทรัพย์ ดีบีเอส วิคเคอร์ส (ประเทศไทย) จำกัด  ระบุว่า  ธนาคาร TMB ประกาศกำไรสุทธิ กำไรไตรมาส 1/60 เท่ากับ 2.1 พันล้านบาท (+0.2%เทียบช่วงเดียวกันของปีก่อน , -2%เทียบไตรมาสก่อนหน้า) เป็นไปตามที่เราและตลาดคาดไว้ โดยธนาคารยังตั้งสำรองฯสูงในไตรมาสนี้ ทำให้กำไรไม่เติบโต เทียบช่วงเดียวกันของปีก่อน ขณะเดียวกัน NIM ที่แคบลง ตั้งสำรองฯเพิ่มขึ้น และรายได้ที่ไม่ใช่ดอกเบี้ยชะลอตัว ทำให้กำไรลดลง เทียบไตรมาสก่อนหน้า อย่างไรก็ดี หากพิจารณากำไรก่อนสำรองฯ (PPOP) พบว่า +8.3%เทียบช่วงเดียวกันของปีก่อน และทรงตัว เทียบไตรมาสก่อนหน้า ที่ 4.8 พันล้านบาท นับว่าอยู่ในเกณฑ์ดี  ทั้งนี้กำไรสุทธิ กำไรไตรมาส 1/60 คิดเป็น 24% ของประมาณการกำไรสุทธิทั้งปี 60 ของ DBSV
สินเชื่อในกำไรไตรมาส 1/60 เติบโต 0.9%เทียบไตรมาสก่อนหน้า โดยหลักมาจากสินเชื่อรายย่อย ส่วนสินเชื่อพาณิชย์และรายใหญ่ทรงๆ ส่วนสินเชื่อ SME หดตัวเล็กน้อยที่ -0.9%เทียบไตรมาสก่อนหน้า โครงสร้างสินเชื่อไม่เปลี่ยนแปลงจากสิ้นปี 59 โดย TMB มีสินเชื่อรายใหญ่ 39%, สินเชื่อ SME 35% และสินเชื่อรายย่อย 26%
คุณภาพสินทรัพย์ทรงตัว โดย NPL Ratio ณ สิ้นมี.ค.60 อยู่ที่ 2.53% (17.6 พันล้านบาท) ธนาคารตั้งสำรองฯ 1.5% ของสินเชื่อ เพื่อรักษา Coverage Ratio ให้อยู่ในระดับสูงที่ 144% ในสิ้น กำไรไตรมาส 1/60 (สิ้นปี 59 อยู่ที่ 143%) ด้าน CAR สิ้นมี.ค.60 อยู่ที่ 18.2% โดยเป็น CET1 เท่ากับ 12.8% คงคำแนะนำซื้อ ให้ราคาพื้นฐาน 2.67 บาท